‘21 वीं सदी में हो रहा है संस्कृति का ह्रास’
यशविहार में आयोजित हो रहे स्वाध्याय शिविर को संबोधित करते हुए शांति मुनि ने बताया कि 21 वीं सदी में संस्कृति का ह्रास हो रहा है। उन्होंने बताया-पश्चिमी संस्कृति डूबाने वाली संस्कृति है, इससे उबरकर प्रत्येक साधक को त्यागमय संस्कृति के संस्कारों की अलख जगानी होगी। शिविर में अलग-अलग कक्षाओं के माध्यम से संस्कारों एवं जैन तत्वों के गूढ़ रहस्यों की जानकारी दी गई। विक्रांत मुनि ने इस अवसर पर कहा कि मानव जीवन में मिले समय का अधिक से अधिक उपयोग करने वाली जीवनचर्या बनाएं।
मुक्तिमार्ग में बाधक तृष्णा: साध्वी सुधा
अहिंसाभवन में आयोजित धर्मसभा में साध्वी सुधा कंवर ने कहा कि तृष्णा व्यक्ति को दौड़ाती है। व्यक्ति वृद्ध हो जाता है, पर तृष्णा तरुण ही रहती है। इसी तृष्णा के कारण व्यक्ति धन संचय करता है। परिग्रही कहलाता है। अपने अनंत संसार को बढ़ा लेता है। साध्वी सुयशा ने कहा कि आज व्यक्ति की दृष्टि अभाव की तरफ ज्यादा बढ़ जाती है। इंसान पूरी जिंदगी धन जोड़ता है लेकिन धन यहीं धरा रह जाता है। धन को जोड़ने वाला चला जाता है।
hin_Deva hin_Deva bho_Deva hin_Deva